Францішак заўважыў, што пакліканне да законнага жыцця пачынаецца ад сустрэчы з Богам, але патрабуе таксама сустрэчы паміж пакаленнямі. “Калі моладзь паклікана адкрываць новыя дзверы, то старыя маюць ключы”, - сказаў ён і дадаў, што маладосць інстытута кансэкраванага жыцця заключаецца ў здольнасці сягаць да каранёў, слухаць старых. “Няма будучыні без гэтай сустрэчы паміж пажылымі і маладымі, няма росту без каранёў і няма квітнення без новых парасткаў”, - падкрэсліў Святы Айцец.